Organizácia a podmienky výchovy a vzdelávania v

**v súvislosti s výskytom ochorenia COVID-19 v SR,**

aktualizácia k 4. 2. 2022

**BEZPRÍZNAKOVOSŤ**

Pri prvom nástupe do školy a po **každom prerušení dochádzky do školy v trvaní 3 a viac** po sebe nasledujúcich dní (vrátane víkendov a sviatkov) rodič predkladá **„Písomné vyhlásenie o bezpríznakovosti“ žiaka**

Žiak s príznakmi musí zostať doma. Pokiaľ rodič nevie vylúčiť príznaky, kontaktuje detského lekára

**Možnosť dobrovoľného samotestovania Ag samotestami**

**Ich použitie je zákonný zástupca povinný hlásiť** škole prostredníctvom Edupage – Žiadosti/Vyhlásenia-Domáci AG samotest – oznámenie o použití. Pokiaľ žiak nevykáže použitie minimálne 50% samotestov, nebudú mu školou poskytnuté ďalšie.

**PRERUŠENIE VYUČOVANIA V TRIEDACH**

V prípade **pozitívneho výsledku** Ag samotestovania žiaka počas školského roka žiak zostáva doma a rodič:

- kontaktuje detského lekára, ktorý mu stanoví ďalší postup,

- oznámi škole, že žiak mal pozitívny výsledok Ag samotestu.

**Trieda žiaka**, ktorý mal pozitívny výsledok samotestu, **ostáva doma**.

– nemôže ísť do školy, okrem tých žiakov, ktorí majú výnimku z karantény. Pokiaľ škola nedokáže zabezpečiť hybridné vyučovanie (časť v škole-časť doma), zostávajú na dištančnom vyučovaní aj žiaci s výnimkou.

Ak sa v triede vyskytne žiak alebo zamestnanec pozitívny na ochorenie COVID-19, pôjdu žiaci z triedy do **5-dňovej karantény** (okrem tých, ktorí si uplatňujú „výnimku z karantény“)

**VÝNIMKY Z KARANTÉNY**

Výnimku z karantény v prípade výskytu osoby pozitívnej na ochorenie COVID-19 v škole a pri mimovyučovacích aktivitách **si môžu uplatniť**:

* Žiaci, ktorí prekonali ochorenie COVID-19 **za posledných 180 dní** na základe pozitívneho výsledku Ag samotestu a **po ukončení izolácie**, ktorá bola **pod dohľadom všeobecného lekára pre deti a dorast:**

Rodič v takomto prípade predloží škole v PAPIEROVEJ PODOBE (aj pri mimovyučovacích aktivitách) **„Čestné vyhlásenie o pozitivite antigénového samotestu na ochorenie COVID-19 a o absolvovaní izolácie“ (Príloha č. 4a),**

* **V prípade Ag testu vykonaného v MOM** alebo u všeobecného lekára pre deti a dorast (pokiaľ to lekár vie zabezpečiť), **PCR testu, kompletne zaočkovaní** žiaci alebo žiaci **kompletne zaočkovaní a zároveň majú** **posilňovaciu (booster) dávku** :

Rodič oznámi škole výnimku z karantény predložením **„Oznámenie o výnimke z karantény“ .**

* **Lekár nevydáva potvrdenie** o ukončení izolácii a karantény a ani o výnimke z karantény.

**OSPRAVEDLNENIE DOCHÁDZKY**

Rodič môže svojím rozhodnutím **ospravedlniť** žiaka **na 5 po sebe idúcich vyučovacích dní** (víkendy a sviatky sa nepočítajú).

Pri absencii **viac ako 5** po sebe idúcich vyučovacích dní z dôvodu ochorenia **musí predložiť „Potvrdenie od lekára“** od všeobecného lekára pre deti a dorast, ktorý má vedomosť o prebiehajúcom ochorení (bez obmedzenia počtu ospravedlnení).

**Pozitívny výsledok Ag samotestu**

Rodič **musí bezodkladne oznámiť škole**, že žiak mal pozitívny výsledok Ag samotestu, aby škola mohla pristúpiť k sprísneným hygienicko-epidemiologickým opatreniam.

V prípade pozitívneho výsledku **Ag samotestu** rodič po ukončení domácej izolácie

svojho dieťaťa predloží škole a pri mimovyučovacích aktivitách **„Čestné vyhlásenie o pozitivite Ag samotestu na ochorenie COVID-19 a o absolvovaní**

**izolácie“.**

Na základe tohto čestného vyhlásenia bude mať žiak **výnimku z karantény iba v škole** a pri mimovyučovacích aktivitách, alebo keď príde **do úzkeho kontaktu** s osobou pozitívnou na ochorenie COVID-19.

* Pokiaľ bol žiak v izolácii na základe pozitívneho výsledku Ag samotestu odporúčame

**pri návrate do školy** (večer alebo ráno pred nástupom) **absolvovanie Ag samotestu**, aby sa minimalizovalo riziko prenosu nákazy na pôdu školy. V prípade pozitívneho výsledku Ag samotestu rodič kontaktuje všeobecného lekára pre deti a dorast, žiak nenastupuje do školy.

* Pri návrate do školy sa nevyžaduje potvrdenie o ukončení izolácie od lekára, rodič

predloží iba **„Písomné vyhlásenie o bezpríznakovosti“ (Príloha č. 1).**

* V prípade, že žiak alebo zamestnanec **neprejavuje príznaky** ochorenia počas celého trvania karantény, rodič žiaka alebo zamestnanec nemusí kontaktovať všeobecného lekára.
* V prípade **výskytu klinických príznakov** počas karantény rodič žiaka alebo zamestnanec telefonicky alebo e-mailom kontaktuje všeobecného lekára.

**Telesná a športová výchova**

**Žiak po návrate z izolácie necvičí na telesnej a športovej výchove (nevykonáva fyzickú**

**aktivitu) v priebehu 5 dní**, počas ktorých **má nosiť respirátor FFP2** (poprípade môže byť

respirátor nahradený rúškom).

Je dôrazne odporúčané, aby tento žiak mal po ukončení izolácie 10 dní pokojový režim a postupný návrat k fyzickej aktivite z dôvodu dostatočného zotavenia po prekonaní ochorenia COVID-19.

**OČR**

Rodič má nárok na ošetrovné (OČR) ak riaditeľ školy alebo regionálny úrad verejného zdravotníctva rozhodol o prerušení vyučovania v **triede žiaka do 11 rokov**, rodič môže zažiadať o OČR priamo na webovej stránke Sociálnej poisťovne

*https://eformulare.socpoist.sk/sluzby/ziadosti-o-ocr* alebo ak žiak vyžaduje celodenné ošetrovanie na základe potvrdenia všeobecného lekára pre deti a dorast.

**Ak rodič nechá žiaka doma na základe vlastného rozhodnutia, nárok na OČR mu nevzniká.**

**Mimovyučovacie aktivity**

Žiakom po ukončení izolácie sa po dobu **nasledujúcich 5 kalendárnych dní neodporúča**

zúčastňovať mimovyučovacích aktivít, pri ktorých by sa stretávali so žiakmi z iných tried a škôl.

V prípade, že sa ich zúčastňujú musia mať horné dýchacie cesty prekryté **respirátorom FFP2 neodporúčame rúško.**

Žiak do 12 rokov a dvoch mesiacov sa môže zúčastňovať mimovyučovacích aktivít (napr. ZUŠ, CVČ, jazykové školy, krúžková činnosť, športové aktivity a súťaže a iné) v školách

**bez obmedzenia**, avšak s dôrazne odporúčaným **režimom OTP - očkovaný**, **testovaný, prekonaný** **alebo na základe „Čestného vyhlásenia o pozitivite Ag samotestu na ochorenie COVID-19 a o absolvovaní izolácie“ (Príloha č. 4a).**

Realizácia individuálnej formy mimovyučovacej aktivity je možná bez obmedzení a uskutočňuje sa za podmienky prísneho dodržiavania epidemických opatrení ROR (rúško, odstup, ruky) s dôrazne odporúčaným režimom alebo na základe čestného vyhlásenia.

**Vstup zamestnancov na pracovisko** zamestnávateľa od 5. februára 2022 **nie je podmienený v režime OTP, napriek tomu odporúčame pravidelné samotestovanie.**